Sfântul și Marele Post reprezintă, așa cum afirmă și Triodul, "începutul umilinței și al pocăinței, înstrăinarea de cele rele, înfrânarea patimilor spre care să ne grăbim, tăind toată lucrarea cea vicleană".
Sfântul Maxim Mărturisitorul aseamănă postul unui asediu asupra vrăjmașului și indică cele două fronturi pe care omul trebuie să lupte cu acesta: rugăciunea și nevoințele trupești.
Pentru a-l susține pe creștin în această luptă, Biserica a rânduit, la nivel comunitar, un program intens de rugăciune. Cea dintâi săptămână a Postului Mare ne cheamă prin sublimitatea slujbelor ce ne sunt puse înainte la pocăință și, prin aceasta, la transfigurarea sufletului nostru.
La Catedrala Mitropolitană din Cluj-Napoca, slujbele din prima săptămână a Postului Mare (18 – 24 martie 2024) se vor desfășura după următorul program:
Luni, 18 Martie
Ora 7:00 – Slujba Utreniei
Ora 8:00 – Slujba Ceasurilor, Obednița și Vecernia
Ora 18:00 – Pavecernița Mare unită cu prima parte a Canonului cel Mare al Sfântului Andrei Criteanul. Va sluji și va rosti cuvânt de învățătură Înaltpreasfințitul Părinte Andrei, Arhiepiscopul Vadului, Feleacului și Clujului și Mitropolitul Clujului, Maramureșului și Sălajului
Marți, 19 martie
Ora 7:00 – Slujba Utreniei
Ora 8:00 – Slujba Ceasurilor, Obednița și Vecernia
Ora 18:00 – Pavecernița Mare unită cu a doua parte a Canonului cel Mare al Sfântului Andrei Criteanul. Va sluji și va rosti cuvânt de învățătură Preasfințitul Părinte Benedict Bistrițeanul, Episcopul-vicar al Arhiepiscopiei Vadului, Feleacului și Clujului
Miercuri, 20 martie
Ora 7:00 – Slujba Utreniei
Ora 8:00 – Sfânta și Dumnezeiasca Liturghie a Darurilor mai înainte sfințite
Ora 18:00 – Pavecernița Mare unită cu a treia parte a Canonului cel Mare al Sfântului Andrei Criteanul. Va sluji și va rosti cuvânt de învățătură Pr. Drd. Doru Vasile Gârboan de la Parohia Ortelec, județul Sălaj
Joi, 21 martie
Ora 7:00 – Slujba Utreniei
Ora 8:00 – Sfânta și Dumnezeiasca Liturghie a Darurilor mai înainte sfințite
Ora 18:00 – Pavecernița Mare unită cu a patra parte a Canonului cel Mare al Sfântului Andrei Criteanul
Vineri, 22 martie
Ora 7:00 – Slujba Utreniei
Ora 8:00 – Sfânta și Dumnezeiasca Liturghie a Darurilor mai înainte sfințite, urmată de Ritualul Binecuvântării Colivei pentru Sâmbăta Sfântului Teodor Tiron
Ora 18:00 – Pavecernița Mare
Sâmbătă, 22 martie
Ora 7:00 -Slujba Utreniei
Ora 8:00 – Sfânta și Dumnezeiasca Liturghie a Sfântului Ioan Gură de Aur, urmată de Slujba de pomenire a celor adormiți
Ora 18:00 – Slujba Vecerniei Mari cu Litie
Duminică, 24 martie (Duminica I din Post – a Ortodoxiei)
Ora 08:30 – Slujba Utreniei
Ora 10:00 – Sfânta și Dumnezeiasca Liturghie a Sfântului Vasile cel Mare
Ora 18:00 – Slujba Vecerniei Mari cu Litie pentru praznicul Bunei-Vestiri (Hramul Mitropoliei Clujului, Maramureșului și Sălajului) – slujește Înaltpreasfințitul Părinte Arhiepiscop și Mitropolit Andrei împreună cu un sobor de arhierei, preoți și diaconi